
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 431 


14 Ιουλίου 2000 


ΔΙΑΤΑΓΜΑΤΑ 

Έγκριση διενέργειας πρόσχωσης θαλάσσιας έκτασης 
στο αλιευτικό καταφύγιο στη θέση "ΓΑΙΔΑΡΟΣ 11 Τρα- 
γακίου, Δήμου Αρκαδίων, Νομού Ζακύνθου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 9 και 12 του Α. Ν. 2344/1940 
(ΦΕΚ 154’) "περί αιγιαλού και παραλίας", όπως ισχύουν. 

2. Το υπ’ αριθμ. 437/2-1997, έγγραφο της Δ/νσης Τεχνι¬ 
κών Υπηρεσιών, Τμήμα εκτέλεσης έργων, Νομαρχιακής 
Αυτοδιοίκησης Ζακύνθου, με το οποίο ζητείται η έγκριση 
διενέργειας προσχώσεων, για την εκτέλεση του έργου 
"Αλιευτικό καταφύγιο στη θέση ΓΑΙΔΑΡΟΣ Τραγακίου, 
Δήμου Αρκαδίων Ν. Ζακύνθου". 

3. Τα υπ’ αριθμ. 542/279/92/Σ-819/6-6-92 και 
542/764/97/Σ.718/5-6-97 έγγραφα του Γενικού Επιτελεί¬ 
ου Ναυτικού με τα οποία εκφράζεται η σύμφωνη γνώμη 
του. 

4. Το υπ’ αριθμ. 919.32646/4/92/Σ.637/26-5-97, έγγρα¬ 
φο της Υπηρεσίας Φάρων του Πολεμικού Ναυτικού, κα¬ 
θώς και τα από 16/11/99 και 18/4/2000 ΡΑΧτης ίδιας Υπη¬ 
ρεσίας. 

5. Το υπ’ αριθμ. 3117.1/Φ25/ΥΠ11/02/6-6-97 έγγραφο 
του Υπουργείου Εμπορικής Ναυτιλίας, Δ/νση Λιμενικής 
Αστυνομίας, γραφείο Έργων (Υ.Ε.Ν.). 

6. Την υπ’ αριθμ. 321/10-11-92 (ΦΕΚ 1278Δ/9-12-92), 
απόφαση του Νομάρχη Ζακύνθου "Περί καθορισμού των 
ορίων αιγιαλού και δημιουργίας ζώνης παραλίας" στη θέ¬ 
ση "ΓΑΙΔΑΡΟΣ", Τραγακίου του Δήμου Αρκαδίας Ν. Ζα¬ 
κύνθου. 

7. Την με αριθμ. πρωτοκ. 499/10-9-93 απόφαση προέ¬ 
γκρισης χωροθέτησης αλιευτικού καταφυγίου Τραγακίου 
Ν. Ζακύνθου από την Δ/νση ΠΕ.ΧΩ της περιφέρειας Ιο- 
νίων Νήσων. 

8. Το υπ’ αριθμ. 120794/96/8-8-97, έγγραφο του Υπουρ¬ 
γείου ΠΕΧΩΔΕ, Δ/νση Περιβαλλοντικού σχεδιασμού, 
Γραφείο Έργων, υποδομών και δικτύων, έγκρισης περι¬ 
βαλλοντικών όρων για το αλιευτικό Τραγακίου Ζακύνθου, 
που βρίσκεται στο θαλάσσιο χώρο του Ν. Ζακύνθου. 

9. Το υπ’ αριθμ. 533523/5-9-97 έγγραφο του Ελληνικού 
Οργανισμού Τουρισμού (Ε.Ο.Τ.). 

10. Το υπ’ αριθμ. 1683/1-8-97, έγγραφο της Δ/νσης Τε¬ 


χνικών Υπηρεσιών,Τμήμα εκτέλεσης έργων της Νομαρ¬ 
χιακής Αυτοδιοίκησης Ζακύνθου, με το οποίο εκφράζει 
την σύμφωνη γνώμη του, για την κατασκευή του αιτούμε- 
νου έργου. 

11. Το υπ’ αριθμ. 778/7-5-97, έγγραφο της Εφορείας 
Εναλίων Αρχαιοτήτων του Υπουργείου Πολιτισμού. 

12. Το υπ’ αριθμ. 1630/8-4-97, έγγραφο της Δ/νσης Υγεί¬ 
ας - Πρόνοιας της Νομαρχιακής Αυτοδιοίκησης Ζακύν¬ 
θου. 

13. Το υπ’ αριθμ. 878/15-9-99, έγγραφο της Κτηματικής 
Υπηρεσίας Ζακύνθου, προς την Δ/νση Τεχνικών Υπηρε¬ 
σιών, με το οποίο ζητείται απομάκρυνση των αυθαίρετων 
προϋπαρχουσών κατασκευών. 

14. Το υπ’ αριθμ. 3690/23-9-99, έγγραφο της Δ/νσης Τε¬ 
χνικών Υπηρεσιών της Νομαρχιακής Αυτοδιοίκησης Ζα¬ 
κύνθου, με το οποίο συμφωνεί στην απομάκρυνση των αυ¬ 
θαίρετων κατασκευών παρουσία της Κτηματικής Υπηρε¬ 
σίας με την εγκατάσταση του ανάδοχου. 

15. Το από 3/98/6/7/1998 Πρακτικό της Νομαρχιακής 
Επιτροπής Χωροταξίας Περιβάλλοντος (ΝΕΧΩΠ) Νομού 
Ζακύνθου. 

16. Την υπ’ αριθμ. 1783/26-2-1998, απόφαση του Νο¬ 
μάρχη Ζακύνθου, με την οποία εγκρίθηκε η μελέτη του έρ¬ 
γου. 

17. Την υπ’ αριθμ. ΔΥ/21-7-1998, εισήγηση της Κτηματι¬ 
κής Υπηρεσίας Ζακύνθου. 

18. Το από 3/4/1998, πρακτικό της Επιτροπής Δημοσίων 
Κτημάτων του Νομού Ζακύνθου. 

19. Την υπ’ αριθμ. 1117807/11272/Β0010/10-12-99, 
απόφαση του Υπουργού Οικονομικών, περί παραχώρη¬ 
σης του δικαιώματος χρήσης αιγιαλού στη Δ/νση Τεχνι¬ 
κών Υπηρεσιών, Τμήμα Εκτέλεσης Έργων, Νομαρχιακής 
Αυτοδιοίκησης Ζακύνθου για την κατασκευή του λιμενι¬ 
κού Έργου, αλιευτικό καταφύγιο, στη θέση "ΓΑΙΔΑΡΟΣ" 
Τραγακίου, Δήμου Αρκαδίων, Νομού Ζακύνθου. 

20. Την αριθμ. 1039386/441/Α0006/21-4-2000, κοινή 
απόφαση του Πρωθυπουργού και Υπουργού Οικονομι¬ 
κών, που αφορά στην ανάθεση αρμοδιοτήτων του Υπουρ¬ 
γού Οικονομικών, στους Υφυπουργούς. 

Με πρόταση του Υφυπουργού Οικονομικών, αποφασί¬ 
ζουμε: 

Άρθρο Μόνο 

Εγκρίνεται η από το Δημόσιο, διενέργεια πρόσχωσης 
θαλάσσιας έκτασης, συνολικού εμβαδού χιλίων εβδομή- 

ντα πέντε τετραγωνικών μέτρων (1075τ.μ.) στη θέση "ΓΑΙ¬ 
ΔΑΡΟΣ" για την εκτέλεση του έργου "Αλιευτικό καταφύ¬ 
γιο στη θέση ΓΑΙΔΑΡΟΣ Τραγακίου, Δήμου Αρκαδίου Νο¬ 
μού Ζακύνθου", όπως αυτό εικονίζεται μετά στοιχεία Α, Β, 
Γ, Δ,Ε, Ζ, Α, στο Τοπογραφικό διάγραμμα κλίμακας 1:500, 
του Γραφείου Μελετών Κ. Θεοδωρόπουλου, που εγκρί- 
θηκε με την αριθ. 1783/26-2-98 απόφαση της Δ/νσης Τε¬ 
χνικών Υπηρεσιών της Νομαρχιακής Αυτοδ/σης Ζακύν¬ 
θου. 

Η προαναφερόμενη πρόσχωση να γίνει από τη Δ/νση 
Τεχνικών Υπηρεσιών, Τμήμα εκτέλεσης έργων, Νομαρ¬ 
χιακής Αυτοδιοίκησης Ζακύνθου, για την κατασκευή του 
έργου "Αλιευτικό Καταφύγιο" προς εξυπηρέτηση, κατά 
κύριο λόγο, αλιευτικών σκαφών της περιοχής & σε έκτα¬ 
κτες περιπτώσεις (δυσμενείς καιρικές συνθήκες) είναι δυ¬ 
νατόν να ελλιμενίζονται & σκάφη αναψυχής. 

Η εκτέλεση των εργασιών να γίνει βάσει της μελέτης, 
που εγκρίθηκε με την από 1783/26-2-1998 απόφαση του 
Νομάρχη Ζακύνθου, με την οποία εγκρίνεται η οριστική 
μελέτη του έργου "Αλιευτικό καταφύγιο στη θέση ΓΑΙΔΑ- 
ΡΟΣ Τραγακίου, Δήμου Αρκαδίου, Ν. Ζακύνθου" 

Κατά την πρόσχωση και μετά από αυτή να τηρηθούν 
όλοι οι όροι που έχουν τεθεί με τα έγγραφα 542/279/ 
92/Σ.819/6-6-1992 & 542/764/97/Σ.718/5-6-1997του ΓΕΝ, 
919.32346/4/92/Σ.637/26-5-1997, το από 16/11/99 ΡΑΧ 
της Υπηρεσίας Φάρων του Πολεμικού Ναυτικού και το 
από 18/4/2000, ΡΑΧ της ίδιας Υπηρεσίας, 499/10-9-93 της 
Δ/νσης Περιβάλλοντος και Χωροταξίας της Γενικής 
Δ/νσης Περιφέρειας Ιονίων Νήσων, 120794/96/8-8-97 κοι¬ 
νή απόφαση Υ.Π.Ε.Χ.Ω.Δ.Ε.- ΥΕΝ, του γραφείου Έργων 
Υποδομών & Δικτύων της Δ/νσης Περιβαλλοντικού Σχε- 
διασμού της Γ ενικής Δ/νσης Περιβάλλοντος, του Υπουρ¬ 
γείου ΠΕ.ΧΩ.Δ.Ε., 3117.1/Φ25/ΥΠ11/02/6-6-97 του Γρα¬ 
φείου Ελέγχου Έργων της Δ/νσης Λιμενικής Αστυνομίας 
του Κλάδου ΛΑ-ΕΛτου Υπουργείου Εμπορικής Ναυτιλίας, 
1683/1-8-97 της Δ/νσης Τεχνικών Υπηρεσιών, Τμήμα 
Εκτέλεσης Έργων της Νομαρχιακής Αυτοδιοίκησης Ζα¬ 
κύνθου, 533523/5-9-97 του Τμήματος Β3 της Δ/νσης Β’ 
του Ελληνικού Οργανισμού Τουρισμού, 778/7-5-97 της 
Εφορείας Εναλίων Αρχαιοτήτων του Υπουργείου Πολιτι¬ 
σμού, 1630/8-4-97 του Τμήματος Υγιεινής της Δ/νσης 
Υγείας - Πρόνοιας της Νομαρχιακής Αυτοδιοίκησης Ζα¬ 
κύνθου, 3/98/6-7-98 της Νομαρχιακής Επιτροπής Χωρο¬ 
ταξίας Περιβάλλοντος Ζακύνθου, 3/4/98 της Επιτροπής 
Δημοσίων Κτημάτων του Νομού Ζακύνθου. 

Κατά την κατασκευή του έργου τα βυθοκορήματα των 
εκσκαφών εδράσεως των λιμενοβραχιόνων και εκβαθύν¬ 
σεις του λιμενίσκου να διασκορπιστούν σε βάθη μεγαλύ¬ 
τερα των 50 μέτρων, η ισοβαθής των οποίων διέρχεται 1 
ναυτικό μίλι, Βορειοδυτικά του έργου. 

Να εξασφαλιστεί ότι στα πρόσγεια του λιμενίσκου θα 
υπάρχουν ασφαλή βάθη, ανάλογα μετά βάθη της λιμενο- 
λεκάνης. 

Να ενημερωθεί εγκαίρως η Υδρογραφική Υπηρεσία για 
την έναρξη και το προβλεπόμενο πέρας εργασιών, προ- 
κειμένου να προβεί σε έκδοση προαγγελιών για την ενη¬ 
μέρωση των ναυτιλλομένων: 

Μετά το πέρας της εκτέλεσης του έργου, να αποσταλεί 
στην Υδρογραφική Υπηρεσία, πλήρης οριζοντιογραφία & 
ακριβές βυθομετρικό διάγραμμα για ενημέρωση των 
αντίστοιχων Χ.Ε.Ε. και λοιπών ναυτιλιακών βοηθημάτων. 

Η φωτοσήμανση των έργων να γίνει σύμφωνα με τις 
οδηγίες της Υπηρεσίας Φάρων και να περιλαμβάνει τα 
ακόλουθα δύο σκέλη; 


α) Την προσωρινή Φωτοσήμανση των έργων κατά την 
διάρκεια της εκτέλεσής τους. 

β) Την οριστική Φωτοσήμανση, μετά την ολοκλήρωσή 
τους. 

Η προσωρινή Φωτοσήμανση των έργων, απαιτείται να 
εκτελεσθεί σύμφωνα με το άρθρο 21 του Ν. 1629/51 "Πε¬ 
ρί Φάρων". 

Η έναρξη λειτουργίας της προσωρινής Φωτοσήμανσης 
απαιτείται να γνωστοποιηθεί στην Υπηρεσία Φάρων, κοι¬ 
νοποιημένη στην Υδρογραφική Υπηρεσία, μνημονεύο¬ 
ντας τα παρακάτω στοιχεία, που θα διαπιστωθούν μετά 
την εγκατάσταση, προκειμένου να εκδοθεί αγγελία ενη¬ 
μέρωσης των ναυτιλλομένων: 

α) Είδος Φανού, χρώμα Φωτός και χαρακτηριστικό. 

β) Ακριβή θέση Φανού και Χάρτης από τον οποίο έχει λη- 
φθεί το στίγμα. 

γ) Ακριβές ύψος φανού από την επιφάνεια της θάλασ¬ 
σας. 

δ) Απόσταση από την οποία ο φανός είναι ορατός σε ν. 
μίλια. 

ε) Είδος υποδοχής επί της οποίας είναι τοποθετημένος 
ο Φανός. 

Να ληφθεί υπόψη ότι για την αποφυγή ναυτικού ατυχή¬ 
ματος, η προσωρινή Φωτοσήμανση, απαιτείται να εξακο¬ 
λουθήσει να λειτουργεί και σε περίπτωση διακοπής των 
έργωνή πέρατος αυτών και μέχρι την έναρξη λειτουργίας 
της οριστικής Φωτοσήμανσης. 

Για τη ν ο ρ ιστική φωτοσή μανση των έργων μετά την ολο- 
κλήρωσή τους, απαιτείται να εγκατασταθούν δύο (2) αυ¬ 
τόματοι πυρσοί. 

Η δαπάνη εγκαταστάσεως της οριστικής φωτοσήμαν¬ 
σης, βαρύνει σύμφωνα με τον Ν. 1629/51 "Περί Φάρων", 
τον προϋπολογισμό του έργου και κατ’ επέκταση του Φο¬ 
ρέα για ωφέλεια του οποίου εκτελείται αυτό. 

Προς υλοποίηση της οριστικής Φωτοσήμανσης, απαι¬ 
τείται όπως με μέριμνα του Φορέα για ωφέλεια του οποί¬ 
ου εκτελούνται τα έργα: 

α) Να κατασκευασθούν οι υποδοχές των πυρσών, οι 
οποίες θα αποτελούνται από βάση με σκυρόδεμα και σι- 
δηρόπλεκτη κατασκευή (οβελό). Οι σιδερόπλεκτες κατα¬ 
σκευές (οβελοί) να χρωματιστούν δια λευκού χρώματος, 
ενώ περιφερειακά των οβελών, αφού τοποθετηθεί έλα¬ 
σμα πάχους 1 ,δπιπι, να χρωματισθεί δια ερυθρού καιπρα- 
σίνου χρώματος, ανάλογα με την θέση των πυρσών. Οι 
υποδοχές να τοποθετηθούν σε απόσταση 3-4 μέτρα από 
τις κεφαλές των λιμενοβραχιόνων. 

β) Να εγκατασταθεί παροχή ηλεκτρικού ρεύματος 
220Ν/-50 περιόδων από ανεξάρτητη γραμμή, η οποία θα 
καταλήγει σε στεγανό ασφαλειοδιακόπτη επί του εξώ¬ 
στου κάθε υποδοχής. 

Η ηλεκτρική εγκατάσταση να γίνει σύμφωνα με τους 
ισχύοντες κανονισμούς του Υπ. Βιομηχανίας. 

γ) Να κατατεθούν στην Τράπεζα της Ελλάδος και στον 
λογαριασμό 232231/0, στο όνομα του Τμηματάρχη Λογι¬ 
στικού Φάρων πέντε εκατομμύρια τριακόσιες πενήντα χι¬ 
λιάδες (5.350.000), ποσό που αντιστοιχεί στην αξία τυπο¬ 
ποιημένων Φωτιστικών μηχανημάτων καθώς και για οδοι¬ 
πορικά έξοδα του προσωπικού συνεργείου της 
Υπηρεσίας Φάρων, το οποίο θα αποσταλεί για εγκατά¬ 
στασή τους. Τα Φωτιστικά μηχανήματα, θαπαραληφθούν 
και θα τοποθετηθούν από τα υπάρχοντα αποθέματα της 
Υπηρεσίας Φάρων. Η ανωτέρω κοστολόγηση του φωτι¬ 
στικού μηχανήματος ισχύει μέχρι 30/10/2000. Εφόσον 

δεν κατατεθούν τα χρήματα μέχρι την παραπάνω ημερο¬ 
μηνία, να ζητηθεί νέα κοστολόγηση, λόγω πιθανής ανατί¬ 
μησης της αξίας των φωτιστικών μηχανημάτων. 

Για την αποφυγή τυχόν προβλημάτων δικαιολόγησης 
της δαπάνης, σύμφωνα με το άρθρο 16 του Ν. 1629/51 
"Περί Φάρων", η Υπηρεσία Φάρων δεν υποχρεούνται σε 
απόδοση λογαριασμού για δαπάνες φωτοσήμανσης λι¬ 
μενικών έργων και ως εκ τούτου για την δικαιολόγηση της 
εν λόγω δαπάνης, θα αποσταλεί στον Φορέα που θα την 
καταβάλει, μόνο βεβαίωση παραλαβής του καθορισθέ- 
ντος ποσού καθώς και βεβαίωση εγκατάστασης και λει¬ 
τουργίας των μηχανημάτων, μετά το πέρας των έργων. 

Μετά την ολοκλήρωση της υποδοχής των πυρσών, την 
παροχή ηλεκτρικού ρεύματος και την κατάθεση των χρη¬ 
μάτων, να εγκατασταθούν από την Υπηρεσία Φάρων τα 
Φωτιστικά μηχανήματα μέσα σε εύλογο χρονικό διάστη¬ 
μα. 

Για την αποφυγή τυχόν καθυστέρησης εγκατάστασης 
των Φωτιστικών μηχανημάτων, σε τακτά χρονικά διαστή¬ 
ματα να ενημερώνεται η Υπηρεσία Φάρων ως προς την 
πρόοδο των έργων και υλοποίηση των οδηγιών της ανω¬ 
τέρω Υπηρεσίας, προκειμένου να προγραμματισθεί 
έγκαιρα η αποστολή συνεργείου προς εγκατάστασή των. 

Οι αυτόματοι πυρσοί μετά την εγκατάστασή τους, θα 
αποτελούν Τμήμα του Φαρικού Δικτύου της Χώρας, και η 
παραπέρα λειτουργία και συντήρησή τους θα βαρύνειτην 
Υπηρεσία Φάρων. 

Παράλληλα και πέρα από την Φωτοσήμανση των έργων 
με τους αυτόματους πυρσούς, απαιτείται σε όλα τα λιμε¬ 
νικά έργα που θα κατασκευασθούν (προβλήτες, κρηπι¬ 
δώματα κ.λ.π.), να τοποθετηθεί άπλετος ηλεκτροφωτι- 
σμός ώστε το περίγραμμά τους να είναι ορατό από τα 
σκάφη τα οποία θα εκτελούν χειρισμούς. 

Να τηρηθούν οι περιβαλλοντικοί όροι, που τίθενται και 
εγκρίνονται με την υπ’ αριθμ. 120794/8-8-97 κοινή από¬ 
φαση ΥΠΕΧΩΔΕ-ΥΕΝ, που εκδόθηκε από το Γ ραφείο Έρ¬ 
γων Υποδομών και ΔΙΚΤΥΩΝ της Δ/νσης Περιβ/κού Σχε- 
διασμού της Γενικής Δ/νσης Περιβάλλοντος του Υπουρ¬ 
γείου ΠΕΧΩΔΕ και συγκεκριμένα: 

Σε ότι αφορά στα αέρια απόβλητα, οι επιτρεπόμενες 
συγκεντρώσεις ρυπαντικών φορτίων, αναφέρονται στις 
Π.Υ.Σ. 99/10-7-87(ΦΕΚ 135/Α/28-7-87) και Π.Υ.Σ. 25/18-3- 
88 (ΦΕΚ 52/Α/22-3-88). Σε ότι αφορά στα υγρά απόβλητα 
ισχύουν οι σχετικές Νομαρχιακές Αποφάσεις. 

Τα μηχανήματα που θα εγκατασταθούν στο εργοτάξιο 
να έχουν τις προϋποθέσεις που προβλέπονται από τις 
Υπουργικές Αποφάσεις: 
α) Υπ. Απ. 2640/270/ΦΕΚ689/18-8-78 
β) Υπ. Απ. 56206/1613/ΦΕΚ570/Β/9-9-86 
γ) Υπ. Απ. 69001/1921/ΦΕΚ751/Β/18-8-88 
δ) Υπ. Απ. 765ΦΕΚ81/Β/21-2-91. 

Όσον αφορά τους κραδασμούς κατά την διάρκεια κα¬ 
τασκευής του έργου ορίζονται ως ανώτατα όρια της τα¬ 
χύτητας δόνησης τα παρακάτω: 
α) για συχνότητα 16,5ΗΖτα 12πιπι/5θο 
β) για συχνότητα 63ΗΖ τα Ιδπιπι/δθο μετρώμενα στο 
εσωτερικό της πλησιέστερης κατοικίας προς την πηγή 
δονήσεων. 

Οι περιβαλλοντικοί όροι αφορούν τον κύριο του έργου 
και τον Ανάδοχο και η ευθύνη τήρησής τους διατηρείται 
ακόμη και στις περιπτώσεις εκτέλεσης του έργου με τη 
μέθοδο των υπεργολαβιών. 

Ο κύριος του έργου οφείλει, κατά τις διαδικασίες επί¬ 


βλεψης και παραλαβής να λάβει όλα τα απαραίτητα μέ¬ 
τρα έτσι ώστε να εξασφαλίζεται: 

- η τήρηση των περιβαλλοντικών όρων από τον Ανάδο¬ 
χο, στο μέρος που τον αφορούν 

- η δυνατότητα αντιμετώπισης και αποκατάστασης δυ¬ 
σάρεστων περιβαλλοντικά καταστάσεων, οφειλομένων 
σε ενέργειες ή παραλείψεις του Αναδόχου κατά παράβα¬ 
ση των περιβαλλοντικών όρων. 

Ο κύριος του έργου οφείλει, από τις πιστώσεις για την 
κατασκευή και λειτουργία του αλιευτικού καταφυγίου, να 
εξασφαλίζει κατά προτεραιότητα τις απαιτούμενες δαπά¬ 
νες για τα έργα προστασίας του περιβάλλοντος. 

Για οποιαδήποτε εγκατάσταση ή δραστηριότητα απα¬ 
ραίτητη για την κατασκευή - λειτουργία του έργου, θα 
πρέπει προηγουμένως να έχουν χορηγηθεί όλες οι προ- 
βλεπόμενες από την κείμενη νομοθεσία άδειες και εγκρί¬ 
σεις, συμπεριλαμβανομένων των εγκρίσεων περιβαλλο¬ 
ντικών όρων που απαιτούνται για τις επιμέρους δραστη¬ 
ριότητες ή εγκαταστάσεις. 

Τ ο εργοτάξιο που θα εγκατασταθεί στην παραλία να κα¬ 
ταλάβει την μικρότερη δυνατή έκταση με ευθύνη της επι- 
βλέπουσας υπηρεσίας και σε όλη τη διάρκεια της κατα¬ 
σκευής του έργου ο ανάδοχος να λαμβάνει μέριμνα για 
τον περιορισμό των αιωρούμενων σωματιδίων από την 
διαχείριση των αδρανών υλικών με τον ψεκασμό τους και 
τη συχνή διαβροχή των υπαίθριων χώρων του εργοταξί¬ 
ου. Είναι υποχρεωτικό το σκέπασμα των φορτηγών κατά 
την μεταφορά των υλικών και ο κατάλληλος προγραμμα¬ 
τισμός για αποφυγή μεταφορών σε ώρες αιχμής και κοι¬ 
νής ησυχίας. 

Απαγορεύεται η πλύση των μηχανημάτων του αναδό¬ 
χου του έργου, η απόρριψη λαδιών στην χερσαία ζώνη με 
την αλλαγή τους. 

Κάθε είδους σκουπίδια, άχρηστα υλικά, παλιά ανταλλα¬ 
κτικά και μηχανήματα, λάδια, παντός είδους ενέματα 
κ.λ.π. να συλλέγονται και να απομακρύνονται από τον χώ¬ 
ρο του έργου, η δε διάθεσή τους να γίνεται σύμφωνα με 
τις ισχύουσες διατάξεις. 

Απαγορεύεται η κάθε μορφής καύση υλικών (λάστιχα, 
λάδια κ.λ.π.) στην περιοχή του έργου. 

Απαγορεύεται η ρύπανση των επιφανειακών και υπογεί¬ 
ων νερών από κάθε είδους λάδια, καύσιμα κ.λ.π. Ομοίως 
απαγορεύεται η απόρριψη παλαιών λαδιών επί του εδά¬ 
φους. 

Η διαχείριση των μεταχειρισμένων ορυκτελαίων, πρέπει 
να γίνεται σύμφωνα με τα προβλεπόμενα στην ΚΥΑ 
71560/3053/ΦΕΚ665β/85. 

Κάθε είδους εργοταξιακή εγκατάσταση (γραφεία, συ¬ 
νεργεία, αποθήκες κ.λ.π) να απομακρυνθεί μετά το πέρας 
κάθε εργολαβίας και ο χώρος να αποκατασταθεί και τού¬ 
το ανεξαρτήτως του Ιδιοκτησιακού καθεστώτος κάθε ερ- 
γοταξιακού χώρου. 

Απαγορεύεται η παραμονή στο χώρο του έργου και η 
χρησιμοποίηση μηχανημάτων χωρίς το πιστοποιητικό 
έγκρισης τύπου ΕΟΚ περί θορύβου. Η επιβλέπουσα Υπη¬ 
ρεσία υποχρεούται για τον έλεγχο της τήρησης των πα¬ 
ραπάνω. 

Όπου η διαθέσιμη τεχνολογία δεν εξασφαλίζει αποδε¬ 
κτά επίπεδα θορύβου, θα πρέπει να τοποθετούνται στους 
χώρους πρόκλησής του, πρόχειρα ηχοπετάσματα. 

Μέση ενεργειακή στάθμη θορύβου κατά την λειτουργία 
των εργοταξίων ορίζονται τα 65άΒ (Α). 

Να ληφθεί μέριμνα αντιπυρικής προστασίας κατά την 

κατασκευή για την αντιμετώπιση τυχόν εκδηλώσεων πυρ¬ 
καγιάς από τη λειτουργία των μηχανημάτων. 

Ο ανάδοχος του έργου (εργολάβος) προ της έναρξης 
των εργασιών να ενημερώσει την Λιμενική Αρχή Ζακύν¬ 
θου, προκειμένου να εφοδιασθεί με την προβλεπόμενη 
στο άρθρο 260 Γ.Κ.Λ. άδεια. 

Επίσης να λάβει όλα τα μέτρα προστασίας για την απο¬ 
φυγή ρύπανσης του θαλάσσιου περιβάλλοντος που θα 
του υποδείξει η Λιμενική Αρχή, σύμφωνα με την ισχύουσα 
νομοθεσία. 

Τα βυθοκορήματα που θα προκύψουν από τις εκσκα¬ 
φές, εφόσον δεν υπάρχει δυνατότητα διάθεσης στην ξη¬ 
ρά, να διασκορπιστούν σε απόσταση πέραν του ενός (1) 
μιλίου από την ακτή και σε βάθος μεγαλύτερο των 50μ., 
ώστε να μην αλλοιωθούν τα βάθη της περιοχής, μετά από 
θετική γνωμάτευση αρμόδιου Κρατικού Εργαστηρίου 
(ΕΚΘΕ), από την οποία θα προκύπτει ότι τα υλικά δεν είναι 
επιβλαβή για το θαλάσσιο περιβάλλον. 

Ναληφθούν άλατα απαραίτητα μέτρα για την αποφυγή 
ατυχημάτων, που θα υποδείξει η Λιμενική Αρχή. 

Να προβλεφθεί χώρος υποδοχής για την παραλαβή πε¬ 
τρελαιοειδών καταλοίπων και απορριμάτων των σκαφών 
που θα προσεγγίζουν, και επίσης να προσδιοριστεί ο τρό¬ 
πος απομάκρυνσήςτους. 

Με μέριμνα της Λιμενικής Αρχής να λαμβάνονται δείγ¬ 
ματα ανά εξάμηνο, προκειμένου να διαπιστώνεται η ποιό¬ 
τητα των υδάτων. 

Να προβλεφθεί η εγκατάσταση σύγχρονου συστήμα¬ 
τος πυρόσβεσης κατάλληλου για την κάλυψη των ανα¬ 
γκών σύμφωνα με τις υποδείξεις της Πυροσβεστικής 
Υπηρεσίας. 

Να κατασκευαστούν κατάλληλοι και επαρκείς χώροι 
υγιεινής & ύδρευσης. 

Να προβλεφθεί υπεύθυνος Φορέας για την συντήρηση 
του έργου. 

Ο φορέας διαχείρισης του αλιευτικού καταφυγίου υπο- 
χρεούνται να φροντίζει για την περισυλλογή των λυ μάτων 
των πλοίων και την συγκέντρωση των απορριμάτων που 
θα διατίθενται μαζί με αυτά, της πρώην Κοινότητας Τρα- 
γακίου, όσον αφορά τον τελικό αποδέκτη. 

Οι ανωτέρω αναφερόμενοι περιβαλλοντικοί όροι ισχύ¬ 
ουν μέχρι 31/12/2005 και με την προϋπόθεση ότι θα τη¬ 
ρούνται τα στοιχεία που αναφέρονται στην εγκριθείσα 
Μελέτη Περιβαλλοντικών Επιπτώσεων των Έργων. 

Η απόφαση έγκρισης περιβαλλοντικών όρων καθώς και 
η Μελέτη Περιβαλλοντικών Επιπτώσεων του έργου πρέ¬ 
πει σε κάθε έλεγχο να βρίσκεται στο χώρο του έργου και 
να επιδεικνύεται σε κάθε αρμόδιο, σύμφωνα με την κείμε¬ 
νη νομοθεσία. 

Να τηρηθούν οι διατάξεις του Κ.Ν. 5351/32 "Περί Αρ¬ 
χαιοτήτων" 

Σε περίπτωση ανεύρεσης εναλίων αρχαίων κατά την 
διάρκεια των εργασιών, οι υπεύθυνοιτου έργου οφείλουν 


να ειδοποιήσουν αμέσως την Εφορεία Εναλίων Αρχαιοτή¬ 
των, προκειμένου να προβεί στις ενέργειες των αρμοδιο¬ 
τήτων της. 

Τα έργα να παραμείνουν κοινόχρηστα και να μην δημι- 
ουργηθεί κανένα εμπράγματο δικαίωμα για οποιονδήπο- 
τε. 

Τα έργα που θα γίνουν στον αιγιαλό, ανήκουν στο Δη¬ 
μόσιο χωρίς τούτο να υποχρεούται να καταβάλει καμιά 
αποζημίωση. 

Το παραχωρούμενο δικαίωμα χρήσης αιγιαλού μπορεί 
να ανακληθεί εκ μέρους του Δημοσίου για λόγους Εθνι¬ 
κής ανάγκης, άμυνας και ασφάλειας της χώρας, αλλά και 
για λόγους κατασκευής δημοσίων και λιμενικών έργων, 
όπως και για λόγους παράτασης των όρων, με τους οποί¬ 
ους χορηγείται η άδεια. 

Στις περιπτώσεις αυτές η ενδιαφερόμενη Δ/νση Τεχνι¬ 
κών Υπηρεσιών, υποχρεούται να εγκαταλείψει την χρήση 
και γενικά όλο το έργο, μέσα σε τακτή προθεσμία, χωρίς 
καμμιά αξίωση από το Δημόσιο για οποιαδήποτε αποζη¬ 
μίωση. 

Μετά το τέλος των προσχώσεων θα δημιουργηθεί νέος 
αιγιαλός και παραλία των οποίων τα όρια θα καθοριστούν 
από την αρμόδια Επιτροπή, ο παλαιός αιγιαλός δε ως και 
το γήπεδο που θα δημιουργηθεί από τις προσχώσεις που 
θα γίνουν, μετά τον καθορισμό των νέων οριογραμμών αι- 
γιαλού, παραλίας καιπαλαιού αιγιαλού, ναεμβαδομετρη- 
θεί, να οριοθετηθεί και να καταγραφεί από την αρμόδια 
Κτηματική Υπηρεσία ως κτήμα του Δημοσίου, του οποίου 
η πλήρης κυριότητα ανήκει στο Δημόσιο. 

Απαγορεύεται η εκτέλεση οποιονδήποτε άλλου έργου 
στην ίδια περιοχή, χωρίς την έκδοση σχετικής άδειας από 
την αρμόδια Αρχή. 

Η Δ/νση Τεχνικών Υπηρεσιών, Τμήμα Εκτέλεσης Έρ¬ 
γων, Νομαρχιακής Αυτοδιοίκησης Ζακύνθου να παρακο¬ 
λουθεί την κανονική εκτέλεση των εργασιών σε συνεργα¬ 
σία και με την αρμόδια Λιμενική Αρχή και να αναφέρει 
στην Κτηματική Υπηρεσία Ζακύνθου, κάθε διαπιστούμενη 
παράβαση. 

Επίσης, το Τμήμα Υγιεινής της πιο πάνω Νομαρχιακής 
Αυτοδιοίκησης να καταβάλει κάθε προσπάθεια και να λά¬ 
βει τα αναγκαία μέτρα, προκειμένου να αποφευχθεί η ρύ¬ 
πανση της θαλάσσιας περιοχής. 

Η μη τήρηση των όρων και των προϋποθέσεων που 
έχουν τεθεί από τους αρμόδιους φορείς, καθώς και με το 
Διάταγμα αυτό, συνεπάγεται την αυτοδίκαιη ανάκλησή 
του. 

Στον Υφυπουργό Οικονομικών αναθέτουμε με την δη¬ 
μοσίευση και εκτέλεση του παρόντος Διατάγματος. 

Αθήνα, 23 Ιουνίου 2000 

